2000.

__NOTOC__
**2000.** je bila prijestupna godina koja počinje u subotu, prema gregorijanskom kalendaru. Moderna kultura je smatra i početkom 21. stoljeća i 3. tisućljeća, iako je to po strogim kriterijima gregorijanskog kalendara zapravo bila 2001.

Ova godina bila je obilježena kao:
* Međunarodna godina kulture mira.
* Svjetska godina matematike.

Godina 2000. je bila najtoplija ikada u Beogradu: prosečna temperatura 14,1&nbsp;°C, u odnosu na prosek (1887-2006) od 11,7&nbsp;°C. Takođe i jedna od najsušnijih u regionu.

## Događaji
### Januar/Siječanj
* 1. 1. - Diljem svijeta se slavi dolazak novog tisućljeća. Milenijski bug prošao je bez ozbiljnih i rasprostranjenih računalnih problema koji su bili predviđani. Uloženo je dosta truda i novca u ažuriranje IT sistema, s druge strane medijsko izveštavanje je bilo apokaliptično, a neki su iskoristili situaciju za zaradu.
* 1. 1. - Alka Vuica je prvi hrvatski zabavljač koji nastupa u Beogradu (gađali su je flašama).
* januar, početkom - Poplave u Vojvodini, rana epidemija gripa u Srbiji.
* 3. 1. -  Na parlamentarnim izborima u Hrvatskoj vladajući HDZ poražen od strane koalicije na čelu s Ivicom Račanom (SDP) i Draženom Budišom (HSLS) koja će formirati Trećesiječanjsku vlast: 71 od 151 zastupničkog mandata, HDZ 46, koalicija 4 manje stranke 24 zastupnika.
* 10. 1. - Na inicijativu SPO, formirana je koalicija 19 srpskih opozicionih stranaka – Demokratska opozicija Srbije (DOS).
* 10. 1. - Objavljeno da *[[AOL|America Online]]* kupuje *[[Time Warner]]* za $164B (sprovedeno sledeće godine).
* 11. 1. - Trojica makedonskih policajaca ubijena u selu Aračinovo.
* 11. 1. - Alžirski građanski rat: u skladu sa Zakonom o građanskoj slozi i amnestiji koju nudi, raspuštena Armija islamskog spasa, oružano krilo Fronta I. S.. Ostaju aktivni Oružana islamska grupa (GIA) i Salafistička grupa za propovedanje i borbu (GSPC).
* 13. 1. - Visoki predstavnik Wolfgang Petritsch donio Zakon o Državnoj graničnoj službi BiH (operativna od 6. juna).
* 14. 1. - Pet prvostepenih osuda pred ICTY za zločin u Ahmićima 1993. (Zoran i Mirjan Kupreškić 10 i 8 godina, Vlatko Kupreškić 6, Drago Josipović 15, Vlado Šantić 25).
* 14. 1. - *[[Dot-com bubble]]*: Dow Jones zatvoren na 11,722.98, najviše ove godine.

{{flowlist|
* 15. 1. - U holu beogradskog hotela „Interkontinental“ ubijen Željko Ražnatović Arkan, a pored njega stradale još dve osobe.
* 24. 1. - Održan prvi krug predsjedničkih izbora u Hrvatskoj na kojima najviše glasova dobivaju Stjepan Mesić i Dražen Budiša.
* 25. 1. - Uvedena dvočasovna isključenja struje u Beogradu i drugim gradovima.
* 27. 1. - Ivica Račan premijer Hrvatske nakon Mateše (do 2003, Sedma i Osma Vlada RH).
* 27. 1. - Studenti izviždali novog profesora Pravnog fakulteta Vojislava Šešelja.
* 28. 1. - U jednom surčinskom stanu teško ranjen Petar Panić, telohranitelj Vojislava Šešelja.
* 30. 1. - Nakon pucanja brane, cijanid iz rumunskog rudnika Baia Mare se izliva u pritoke reke Tise, Lapoš i Samoš, a potom u Dunav - ekološka katastrofa. U rečni sliv ispušteno 120 tona cianida i 20.000 tona taloga koji sadrži teške metale.
* 31. 1. - Engleski doktor Harold Shipman osuđen na doživotnu robiju zbog 15 ubistava, ali pripisuje mu se do 250 žrtava (obesio se 2004). Shipmanov efekat je uticao na medicinske procedure u UK.

### Februar/Veljača

* 2. 2. - Raketiran autobus UNHCR kod sela Čubrelj, poginulo dvoje Srba; uveče bačena bomba u kafić "Belami" u severnoj Mitrovici.
* 3. 2. - Troje Albanaca ubijeno u severnoj Mitrovici, konfrontacija na mostu preko Ibra i napadi na mirotvorce narednih dana, još 10 mrtvih.
* 3. 2. - Miroslav Kutle, vlasnik Globus grupe, uhićen na slovenskoj granici - optužen je za izvlačenje 200 milijuna kuna iz poduzeća u svom vlasništvu.
* 4. 2. - Wolfgang Schüssel je novi kancelar Austrije, u kontroverznoj koaliciji sa Slobodarskom partijom Austrije - ostale zemlje EU redukuju kontakte sa novom vladom.
* 4.–6.2. - rusko bombardiranje Katir-Jurta: najmanje 170 poginulih Čečena
* 5. 2. - Masakr u Novije Aldiju: ruski OMON ubija između 60 i 80 Čečena, te provodi silovanje i pljačku tog naselja narednih dana.
* 6. 2. - U Srbiji kreće muzički kanal TV Metropolis.
** Drugi čečenski rat: Bitka za Grozni se okončava padom grada; čečensko vođstvo se povlači. Prema procjenama, u opsadi je poginulo najmanje 5.000 civila. Čečenska gerila u gradu traje još nekoliko godina.
* 7. 2. -  Drugi krug predsjedničkih izbora u Hrvatskoj: Stjepan Mesić pobjedio Dražena Budišu sa 56% glasova.
* 7. 2. - U Beogradu ubijen ministar odbrane SR Jugoslavije Pavle Bulatović - vlasti za to optužuju zapadne države a Šešelj i nezavisne novinare.
* 10. 2. - Britanski i nemački KFOR preuzeo most preko Ibra u Mitrovici, jer su Francuzi optuženi za naklonjenost Srbima.
* 12. 2. - Cijanidno zagađenje Tise stiglo do Srbije - uginuće ribe, ptica i divljači.
* 13. 2. - Okršaj u Mitrovici, dvojica francuskih vojnika ranjeni iz snajpera.
* 13. 2. - Objavljen poslednji nastavak stripa *[[Peanuts]]*, dan nakon smrti Charlesa M. Schulza.
* 14. 2. - Svemirska letjelica NEAR Shoemaker ušla je u orbitu oko asteroida 433 Eros i tako postala prva svemirska letjelica koja je kružila oko asteroida.
* 14. 2. - Vraćeno ime Dinamo nakon devet godina.
* februar - YU Info televizija se bez dozvole pojavila u Crnoj Gori (slab signal).
* 15. 2. - Nebojša Pavković je novi načelnik generalštaba VJ a Dragoljub Ojdanić, takođe iz Srbije, ministar odbrane - prigovori iz Crne Gore.
* 17. 2. - Na Četvrtom kongresu Socijalističke partije Srbije, Slobodan Milošević ponovo izabran za lidera partije. Opoziciju nazvao "janičari".
* 17. 2. - Nezavisna medijska komisija zatvorila mostarsku TV Erotel.
* 17. 2. - Windows 2000 ulazi u maloprodaju
* 18. 2. - Stipe Mesić započeo mandat predsjednika Hrvatske.
* 21. 2. - Drugi dan pretresa za oružjem u Mitrovici, procenjenih 10.000 Albanaca pokušalo da pređe u severni deo grada, kolona iz Prištine vraćena nazad.
* 22. 2. - Već natopljeni Mozambik je pogođen ciklonom Leon-Eline - do kraja marta strada oko 800 ljudi.
* 26. 2. - Napad na policiju kod Končulja, opšt. Bujanovac, ubijeni major policije Slaviša Dimitrijević i napadač Fatmir Ibiši, tri policajca ranjena.
* 29. 2. - Drugi čečenski rat: Bitka za kotu 776

### Mart/Ožujak

* 3. 3. - Tihomir Blaškić osuđen prvostepeno na 45 godina zatvora pred ICTY (2004. smanjeno na devet godina, kada je i pušten).
* 3. 3. - Augusto Pinochet se vratio u Čile: nakon 16 meseci spora u Velikoj Britaniji, gde je uhapšen po španskoj optužnici za kršenja ljudskih prava, pušten je iz zdravstvenih razloga.
* 4. 3. - Sony prodaje konzolu Playstation 2 u Japanu (u Evropi od novembra): proizvodi se do 2013, prodato je preko 160 miliona komada. Globalna biblioteka ima blizu 11.000 naslova.
* 6. 3. - Napadi na beogradski Studio B: pretučena dvojica radnika i odneta oprema sa Torlaka, sud ga kažnjava sa 450.000 dinara, a ministar za telekomunikacije Ivan Marković traži blizu 11 miliona dinara za naknadu korišćenja frekvencije (narednih dana se slično događa još nekim nezavisnim medijima).
* 7. 3. - Ulične tuče Srba i Albanaca u K. Mitrovici, 40 povređenih uključujući 16 Francuza.
* 7. 3. - Minimum Dow Jones ove godine: 9755.

* 8. 3. - Službeno osnovan Brčko distrikt.
* 9. 3. - S radom započinje Nupedia, besplatna Internet-enciklopedija, preteča Wikipedije.
* 10. 3. - Vrhunac *[[Dot-com bubble]]*-a: NASDAQ dostiže vrijednost od 5132,42, zatim slijedi sunovrat vrijednosti dionica poznat kao dot-com kolaps.
* 13. 3. - Albin Kurti osuđen u Nišu na 15 godina zatvora (oslobođen u decembru 2001. usled međunarodnog pritiska).
* 13. 3. - Ekvadorski sucre je zamenjen američkim dolarom po stopi od 25.000:1, nakon velike ekonomske krize u zemlji i puča u januaru.
* 17. 3. - Masovno ubistvo/samoubistvo članova Pokreta za obnovu Deset božjih zapovesti u Ugandi - otkriveno je najmanje 778 žrtava.
* 18. 3. - Na Tajvanu je za predsjednika izabran Chen Shui-bian, kandidat Demokratske progresivne partije koji se zalaže za nezavisnost Tajvana, okončavši tako višedecenijsku vladavinu kineske nacionalističke stranke Kuomintang.
* 20. 3. - Čečenski borci predaju se ruskim vojnicima nakon teške bitke za Komsomolskoj. Nakon toga, usljedio je masakr u Komsomolskoju.
* 21. 3. - Mladen Naletilić izručen Haškom tribunalu.
* 21. 3. - Ivan Pavao II. započinje posjetu Izraelu.
* 23 - 24. 3. - Hrvatski predsednik Mesić u poseti BiH, potpisani neki sporazumi.
* 26. 3. - Vladimir Putin, v.d. predsednika Rusije, pobedio na predsedničkim izborima sa 53,4% glasova (predsednik do 2008, premijer 2008-12, predsednik 2012-...).
* 26. 3. - 72. dodjela Oscara: *[[American Beauty (film)|American Beauty]]* najbolji film, pet nagrada od osam nominacija, *[[The Matrix]]* četiri nagrade; najbolji strani film *[[Todo sobre mi madre]]*.
* 27. 3. - Ruski pukovnik Jurij Budanov oteo i nekoliko sati do smrti davio čečensku tinejdžerku Elzu Kungajevu.
* 29.3. - Jedan od posljednih većih okršaja drugog čečenskog rata: Zasjeda u Džani-Vedenu.

### April/Travanj
* 2. 4. - Grupa koja se izdvojila iz HDZ (Mate Granić, Vesna Škare-Ožbolt i dr.) osnovala Demokratski centar.
* 3. 4. - SFOR uhapsio na Palama jednog od lidera bosanskih Srba Momčila Krajišnika na osnovu tajne optužnice Haškog tribunala.
* 3. 4. - Pred saveznim okružnim sudom u Washingtonu DC presuđeno da je Microsoft prekršio antitrustovske zakone (oboreno sledeće godine na apelaciji).
* 5. 4. - Yoshiro Mori je postao premijer u Japanu (do 2001), nakon što je Keizō Obuchi doživeo jak šlog.
* 8. 4. - Lokalni izbori u BiH.
* 8. 4. - Vlada Janeza Drnovšeka izgubila poverenje parlamenta posle osam godina.
* 13. 4. - *[[Metallica]]* tužila *[[Napster]]*, platformu za P2P deljenje fajlova, nakon što je jedan njihov demo stigao u javnost pre objavljivanja (Napster je zatvoren sledeće godine).
* 14. 4. - Na beogradskom Trgu Republike, DOS održao prvi miting pred oko 100.000 građana. Upućen zahtev za organizovanje slobodnih izbora.
* 18. 4. - Eurocorps i španski general Juan Ortuño na čelu KFOR-a.
* 22. 4. - Američka federalna policija u Miamiju oružanim prepadom oduzima Eliana Gonzaleza od njegovih rođaka, što izaziva ogorčenje u kubanskoameričkoj zajednici (sa ocem se vratio na Kubu 28. 6.).
* 25. 4. - U Beogradu ubijen Žika Petrović, generalni direktor Jugoslovenskog aerotransporta.
* 26. 4. - Giuliano Amato je talijanski premijer nakon Massima D'Aleme (do 2001).
* 29 - 30. 4. - V. Opći sabor HDZ: Ivo Sanader izabran za predsjednika stranke, nasuprot frakciji Ivića Pašalića (premijer 2003-09).

### Maj/Svibanj

* 1. 5. - Po odluci preds. Clintona, civilima je omogućen prijem signala GPS pune preciznosti, deset puta bolje nego ranije.
* 1. 5. - U Los Angelesu je prikazan *[[Gladiator (film, 2000)|Gladiator]]*.
* 3. 5. - Konjunkcija svih tradicionalnih nebeskih tijela znanih iz starih vremena do otkrića Urana. Na malom području neba sreli su se Sunce i Mjesec, te planeti Merkur, Venera, Mars, Jupiter i Saturn.
* 3. 5. - Tuča u požarevačkom kafiću "Pasaž" između dvojice otporaša i obezbeđenja diskoteke "Madonna", otporaši uhapšeni.
* 4. 5. - Pojavio se računalni virus *[[ILOVEYOU]]*.
* 7. 5. - Inauguracija Vladimira Putina za predsednika Ruske Federacije.
* 8. 5. - U Prizrenu ubijen Ekrem Rexha (komandant Drini).
* 9. 5. - Sprečen miting opozicije u Požarevcu, uhapšen Nenad Čanak.
* 12. 5. - Otvorena galerija *[[Tate Modern]]* u Londonu.
* 13. 5. - Prilikom posete poljoprivrednom sajmu u Novom Sadu ubijen Boško Perošević, predsednik Izvršnog veća AP Vojvodine.
* 13. 5. - Eksplozija u fabrici vatrometa u holandskom Enschedeu, 23 poginulih.

* 13. 5. ? - Milan Bandić (SDP) izabran za gradonačelnika Zagreba (2000-2002. i 2005 -2021.); odlučeno da se Trgu hrvatskih velikana vrati ime žrtava fašizma.
* 13. 5. - Ustanovljeno sedam Federalnih okruga Rusije (još jedan od 2010), grupacija federalnih subjekata za praćenje konzistentnosti zakona i upravu nekih agencija.
* 13. 5. - Pjesma Eurovizije u Stockholmu: braća Olsen iz Danske prvi, Goran Karan iz Hrvatske 9. ("Kad zaspu anđeli").
* 15. 5. - U Beogradu miting podrške "Otporu", kojeg vlasti nazivaju fašističkom organizacijom.
* 17. 5. - Policijskom akcijom zauzet beogradski Studio B, dovedeni novinari prorežimskih medija; onemogućeno emitovanje radija B2-92 i Indeks; u sukobu građana, navijača i policije nakon slušanja "Vesti u 7" ima povređenih - demonstracije i narednih dana širom Srbije.
* 18. 5. - U Kanu prikazan "Pritajeni tigar, skriveni zmaj".
* 22. 5. - Predsjedništvo BiH imenovalo Spasoja Tuševljaka (SDS) na čelo Savjeta ministara (do oktobra).
* 23. 5. - Ramush Haradinaj lakše povređen u tuči na ruskom kontrolnom punktu.
* 23. 5. - Damir Lončarić imenovan za novog šefa HIS, pretreseni neki objekti te službe.
* 24. 5. - Savezni ministar pravde Petar Jojić poslao pismo "Karli del Ponte, kurvi koja se prodala Amerikancima"...
* 24. 5. - Prikazan **'.
* [[25. 5.]] - Hrvatska u [[Partnerstvo za mir|Partnerstvu za mir]] ([[Pristupanje Hrvatske NATO-u|u NATO-u]] 2009).
* 25. 5. - Riječko-senjska nadbiskupija podijeljena na [[Riječka nadbiskupija|Riječku nadbiskupiju]] i [[Gospićko-senjska biskupija|Gospićko-senjsku biskupiju]], na čelu će im biti [[Ivan Devčić (biskup)|Ivan Devčić]] (do 2022) odn. [[Mile Bogović]] (do 2016).
* 25. 5. - [[Izrael]] nakon 18 godine povlači posljednje trupe s juga [[Lebanon]]a. Južnolibanska armija se raspada, mnogi bježe u Izrael, područje zauzima [[Hezbolah]].
* [[27. 5.]] - Miting opozicije na beogradskom Trgu republike (SPO, DS, DSS, Otpor, Ženska mreža).
* [[28. 5.]] - S emitiranjem započela hrvatska komercijalna televizija [[Nova TV]].
* [[29. 5.]] - Lideri srpske opozicije u Moskvi, ministar [[Igor Ivanov|Ivanov]] "nije imao vremena" da se sretne s njima.
* 29. 5. - Ubijeno troje Srba u [[Cernica|Cernici]] na Kosovu.
* [[31. 5.]] - U Podgorici ubijen [[Goran Žugić]], blizak saradnik predsjednika Đukanovića.

=== Jun/Juni/Lipanj ===
* [[1. 6.]] - Ruski [[Gazprom]] prekinuo isporuke gasa Srbiji, zbog neplaćenih računa.
* [[2. 6.]] - [[Carla Del Ponte|Karla del Ponte]] izjavila u Savetu bezbednosti UN da nema osnova za pokretanje istrage protiv NATO-a.
* [[3. 6.]] - [[Dragan Jaćimović]] prvi Srbin na [[Mount Everest|Mont Everestu]].
* [[5. 6.]] - Film ''[[405 (film)|405]]'' je prvi široko distribuiran preko interneta.
* [[7. 6.]] - U Bijeljini ubijen [[Ljubiša Savić Mauzer]].
* 7. 6. - Slovenački parlament potvrdio vladu [[Andrej Bajuk|Andreja Bajuka]] (izbori su već na jesen).
* [[8. 6.]] - Stephen Saunders, britanski vojni ataše u Atini, ubijen od strane "[[Revolucionarna organizacija 17. novembar|17. novembra]]", koji su kao motiv naveli bombardovanje Jugoslavije.
* [[10. 6.]] - Umro je predsednik [[Sirija|Sirije]] [[Hafez al-Asad]], u julu ga nasleđuje sin [[Bašar al-Asad]] (do 2024). Do sledeće godine traje "Damaštansko proleće", intenzivna debata i pozivi na liberalizaciju. I Bašar u početku nastupa kao reformista.
* [[10. 6.]] - [[2. 7.]] - [[UEFA Euro 2000]] u zajedničkoj organizaciji [[Belgija|Belgije]] i [[Nizozemska|Nizozemske]]: Francuska prva (spojila svetsku i evropsku titulu). Jugoslavija u 1/4-finalu 25. juna izgubila od Holandije 6:1.
* [[11. 6.]] - Lokalni izbori u Podgorici (pobeda Milo Đukanović - Da živimo bolje) i Herceg Novom (Koalicija Jugoslavija).
* [[12. 6.]] - Otkriven [[Spomenik Večna vatra|spomen-obelisk "Večna vatra"]] u Parku prijateljstva i mira na beogradskom Ušću.
* 12. 6. - Patrijarh Pavle pozvao sveštenstvo i vernike da do Duhova (17. juna) "drže post i pojačaju molitve" za kišu.
* 12. 6. - Glavni muftija Čečenije [[Ahmad Kadirov]] je postavljen za šefa Privremene administracije Čečenske republike (predsednik 2003-04).
* 12. 6. - Ugovorom iz Džede je rešen granični spor Saudi Arabije i Jemena.
* [[13. 6.|13]] - [[15. 6.]] - Prvi Interkorejanski samit: [[Južna Koreja|Južnokorejski]] predsjednik [[Kim Dae Jung]] odlazi u službeni posjet [[Demokratska Narodna Republika Koreja|Sjevernoj Koreji]] i prvi sastanak na vrhu sa sjevernokorejskim vođom [[Kim Jong-il]]om (→ [[Sunčana politika]]; u Južnoj Koreji 2003. izbija skandal jer je samit osiguran isplatom pola milijarde dolara).
* [[15. 6.]] - U Budvi pokušan atentat na [[Vuk Drašković|Vuka Draškovića]], lakše povređen.
* [[16. 6.]] - KFOR kod Klečke u Drenici pronašao četiri bunkera sa skrivenim oružjem.
* [[18. 6.]] - U Doveru pronađen kamion sa 58 mrtvih kineskih imigranata.
* [[24. 6.]] - [[Milo Đukanović]] u poseti Hrvatskoj, izvinuo se građanima Dubrovnika.
* 24. 6. - U [[Prijedor]]u uhapšen [[Duško Sikirica]], optužen za ratne zločine.
* [[26. 6.]] - [[Projekat ljudskog genoma]]: predsednik Klinton objavljuje da je sastavljen preliminarni nalaz (završetak proglašen 2003, sve praznine popunjene 2023).
* [[27. 6.]] - Vlada SRJ dostavila predlog Zakona protiv terorizma Saveznoj skupštini - misli se da bi mogao biti upotrebljen protiv opozicije (povučen tri dana kasnije).
* [[29. 6.]] - Početak [[EXIT]] festivala u Novom Sadu: EXIT Noise Summer Fest.
* [[30. 6.]] - Devet mrtvih na koncertu ''[[Pearl Jam]]'' na [[Roskilde Festival]]u u Kopenhagenu.

=== Jul/Juli/Srpanj ===
* [[1. 7.]] - Ustavni sud BiH [[Odluka o konstitutivnosti naroda u Bosni i Hercegovini|presudio da su sva tri naroda]], Bošnjaci, Srbi i Hrvati, [[Konstitutivni narod|konstitutivni]] na cijeloj teritoriji [[Bosna i Hercegovina|BiH]] (saopšteno 4. 7.).
* 1. 7. - Otvoren je [[Eresundski most]] između Danske i Švedske, tj. [[Kopenhagen]]a i [[Malmö]]a. Eresundsku vezu čine i veštačko ostrvo i tunel.
* [[2. 7.]] - [[Vicente Fox]], kandidat desničarske stranke PAN, pobjeđuje na izborima za predsjednika Meksika, okončavši tako 71 godinu monopola stranke [[Institucionalno revolucionarna partija|PRI]] (preuzima položaj 1. 12., ostaje do 2006).
* [[4. 7.]] - Toplotni talas: preko 40&nbsp;°C u Beogradu i nekim drugim mestima.
* [[6. 7.]] - Skupština [[Savezna Republika Jugoslavija|SRJ]] usvojila amandmane na savezni Ustav: direktan izbor predsednika i Veća republika; u Crnoj Gori ovo smatraju neustavnim i najavljuju bojkot izbora.
* [[8. 7.]] - Četvrti roman sa [[Harry Potter (lik)|Harry Potterom]]: ''[[Harry Potter and the Goblet of Fire]]''.
* [[10. 7.]] - Fabrika "Matroz" prekida isporuku papira nezavisnim medijima, a nije im dozvoljen ni uvoz.
* 10. 7. - Eksplozija procurelog voda u Nigeriji, poginulo oko 250 seljana koji su sakupljali benzin.

* [[11. 7.|11]] - [[25. 7.]] - Samit u Camp Davidu: [[Ehud Barak]] i [[Yasser Arafat|Jaser Arafat]] razgovaraju o miru u Palestini - nema sporazuma (u septembru dolazi [[Druga Intifada]]).
* [[12. 7.]] - Na Dunavu kod Golupca pronađena tri leša zalivena betonom.
* [[14. 7.]] - Događaj Dana Bastilje: jaka [[Sunčeve baklje|sunčeva baklja]] izaziva [[geomagnetna oluja|geomagnetnu oluju]] par dana kasnije.
* 14. 7. - 25 godina po završetku [[Vijetnamski rat|Vijetnamskog rata]] Sjedinjene Američke Države i Vijetnam sklopili trgovinski sporazum, koji je [[Vijetnam]]u otvorio vrata Svetske trgovinske organizacije.
* [[19. 7.]] - Vanredno stanje u opštini [[Maglaj]] jer u selu Bakotići protestuju zbog predstojeće deložacije mudžahedina iz [[Bočinja|Bočinje]] (rok 24. 7.).
* [[25. 7.]] - Air Franceov [[Aerospatiale Concorde]] srušio se ubrzo nakon polijetanja sa aerodroma u Parizu uslijed požara, ubivši svih 109 putnika i članova posade i četvero ljudi na tlu.
* [[26. 7.]] - Novinar Miroslav Filipović osuđen na sedam godina zatvora pred Vojnim sudom u Nišu zbog "špijunaže".
* [[27. 7.]] - Raspisani redovni izbori za savezni parlament, lokalnu samoupravu Srbije, i vanredni izbori za predsednika SRJ za 24. septembar. Milošević istaknut kao kandidat vladajuće koalicije.
* 27. 7. - Savet ministara BiH odobrio [[Pasoš Bosne i Hercegovine|jedinstveni pasoš/putovnicu]].
* [[29. 7.]] - Opozicione stranke udružene u [[Демократска опозиција Србије|DOS]] odlučile da izađu na izbore; [[Srpski pokret obnove|SPO]] izjavljuje da ne izlazi na savezne izbore (kao ni DPS Mila Đukanovića).
* [[31. 7.]] - Savezni ministar za informisanje [[Goran Matić]] izjavio da su uhvaćena četvorica Holanđana koji su "imali zadatak" da otmu Slobodana Miloševića i odseku mu glavu.

=== Avgust/August/Kolovoz ===
* [[2. 8.]] - "[[Narodni pokret Otpor|Otpor]]" započeo kampanju "Gotov je".
* [[6. 8.]] - [[Srpski pokret obnove]] za svog predsedničkog kandidata izabrao [[Vojislav Mihailović|Vojislava Mihailovića]]. [[Srpska radikalna stranka]] za svog kandidata izabrala [[Tomislav Nikolić|Tomislava Nikolića]].
* 6. 8. - Oko 1.400 [[Litvanci|Litvanaca]] priznalo da su kao agenti ili doušnici radili za bivšu [[sovjetski Savez|sovjetsku]] tajnu i obaveštajnu službu, [[KGB]]. 
* [[7. 8.]] - [[Vojislav Koštunica]] prihvatio kandidaturu Demokratske opozicije Srbije za predsednika.
* 7. 8. - Grupa [[sjedinjene Američke Države|američkih]] i [[Švajcarska|švajcarskih]] [[nauka|naučnika]] saopštila je otkriće devet novih [[planeta]] koje se kreću u orbiti izvan [[Solarni sistem|našeg sunčevog sistema]], što je od značaja za napore naučnika da otkriju život na nekom drugom mestu u [[svemir]]u.
* [[10. 8.]] - Okružni sud u Njujorku proglasio [[Radovan Karadžić|Radovana Karadžića]] krivim za silovanje i mučenje grupe žena, nalaže odštetu od 745 miliona dolara.
* [[12. 8.]] - [[Rusija|Ruska]] podmornica "[[K-141 Kursk|Kursk]]" potonula je u Barentsovom moru, a u nesreći je poginulo svih 118 osoba u njoj.
* [[14. 8.]] - [[Slobodan Milošević]] nosilac jedinstvene liste [[Socijalistička partija Srbije|SPS]]-[[JUL]] za savezne izbore; crnogorski DPS definitivno ne izlazi.

* 14. 8. - KFOR zauzeo topionicu u [[Trepča|Trepči]], navodno zbog previsokog nivoa zagađenja, Srbi protestuju.
* [[15. 8.]] - Ruska pravoslavna crkva kanonizirala Romanove, cara [[Nikolaj II, car Rusije|Nikolaja II]] i njegovu porodicu.
* [[20. 8.]] - U [[priština|prištinskom]] Dragodanu pronađeno 160 tela, verovatno žrtava albanskih terorista.
* [[22. 8.]] - Temperatura opet prelazi 40&nbsp;°C u regionu.
* [[25. 8.]] - U Beogradu nestao [[Ivan Stambolić]] (2003. otkriveno da je ubijen na Fruškoj gori).
* [[27. 8.]] - Požar na TV tornju [[Ostankino]] u Moskvi.
* [[28. 8.]] - U [[Gospić]]u je podmetnutim eksplozivom likvidiran [[Milan Levar]], bivši hrvatski časnik i jedan od glavnih svjedoka [[masakr u Gospiću|masakra tamošnjih Srba]] 1991. godine.
* 28. 8. - U Beogradu potpisan jugoslovensko-ruski sporazum o slobodnoj trgovini.
* [[29. 8.]] - Okružno javno tužilaštvo u Beogradu podiglo optužnice protiv 14 zapadnih lidera zbog ratnih zločina tokom [[NATO-ovo bombardovanje SR Jugoslavije|NATO-ovog bombardovanja 1999]].

=== Septembar/Rujan ===

* [[1. 9.]] - Mobilni telefon [[Nokia 3310]] je u prodaji, proizvodi se do 2005, prodat u 126 miliona primeraka.
* [[3. 9.]] - Izgorela hala za galvanizaciju u "[[Gorenje|Gorenju]]".
* [[5. 9.]] - [[Tuvalu]] je 189. članica UN.
* [[6. 9.]] - Počeo Milenijumski samit UN u Njujorku, najveće okupljanje svetskih lidera.
* [[7. 9.]] - Skupština RS izglasala nepoverenje vladi [[Milorad Dodik|Milorada Dodika]] (ostaje do januara).
* 10. i 11. 9. - Na Kosovu ubijeni novinar Shefki Popova, zatim Rexhep Luci, šef kosovske agencije za rekonstrukciju i razvoj.
* 10. i 24. 9. - Lokalni izbori u Makedoniji, sukobi između albanskih stranaka.
* [[12. 9.]] - Uhićenja u Hrvatskoj, među njima generali [[Ivan Andabak]] i [[Ignac Koštroman]], u vezi s ratnim zločinima nad bosanskim Muslimanima; uhićenja i u vezi ubistva Milana Levara.
* [[13. 9.]] - [[Apple Inc.|Apple]] objavio beta verziju operativnog sistema Mac OS X (od 2016. [[macOS]]). 
* [[14. 9.]] - Vojislav Koštunica lakše povređen kamenom na mitingu u Kosovskoj Mitrovici.
* 14. 9. - [[Windows Me]] u maloprodaji.
* [[15. 9.]] - [[1. 10.]] -  [[Olimpijada 2000]] u [[Sydney|Sidneju]].
** Medalje: Jugoslavija 3 medalje, po jedna zlatna (muška [[odbojka]]), srebrna ([[Jasna Šekarić]]) i bronzana ([[vaterpolo]]); [[Hrvatska na OI 2000.|Hrvatska]] 1 zlatna ([[Nikolaj Pečalov]], tegovi) i 1 bronzana ([[osmerac]]).
* [[16. 9.]] - Poslednji put viđen ukrajinski novinar [[Georgij Gongadze]] (telo pronađeno u novembru).
* [[21. 9.]] - Bil Klinton i 13 najviših zapadnih funkcionera i čelnika NATO-a osuđeni u odsustvu u Okružnom sudu u Beogradu na po 20 godina zatvora.
* [[24. 9.]] - Izbori:
**  Redovni za Skupštinu Savezne Republike Jugoslavije i vanredni [[izbori za predsednika Savezne Republike Jugoslavije 2000.|izbori za predsednika SR Jugoslavije]]. Kandidat Demokratske opozicije Srbije, Vojislav Koštunica, ubedljivo pobedio kandidata levice i tadašnjeg šefa države - Slobodana Miloševića. Veće građana Savezne skupštine: DOS 59, SPS-JUL 44, Bulatovićev SNP 30 (Đukanovićev DPS je bojkotovao izbore, izlaznost u C.G. je bila niska); od 20 mesta za Srbiju u Veću republika: DOS 10, SPS-JUL 7, SRS 2, SPO 1.
** Prvi krug izbora za Skupštinu AP Vojvodine.
** Lokalni izbori u Srbiji: DOS osvojio 105 od 110 odbornika u Beogradu.
* [[26. 9.]] - Ministri obrazovanja u BiH se složili da se u celoj zemlji uče [[ćirilica]] i [[latinica]].
* 26. 9. - Grčki trajekt ''[[Express Samina]]'' tone kraj otoka [[Paros]], pri čemu pogiba 80 od 500 putnika.
* [[27. 9.]] - Samit MMF i Svetske banke u Pragu - praćen je antiglobalizacionim protestima.
* [[28. 9.]] - Savezna izborna komisija SRJ saopštila konačne rezultate po kojima je potreban drugi krug predsedničkih izbora 8. oktobra.
* 28. 9. - Izraelski političar [[Ariel Sharon]] posjećuje [[Hramska gora|Hramsku goru]] u [[Jeruzalem]]u, izazvavši demonstracije [[Palestinci|Palestinaca]] koje će prerasti u [[Druga Intifada|Drugu intifadu]] (do 2005).
* [[29. 9.]] - Protesti širom Srbije, štrajk u mnogim preduzećima i školama, kao i svim pozorištima i bioskopima u Beogradu, uveče obustavljen rad u rudarskom basenu "Kolubara".
* 29. 9. - Predsjednik [[Stjepan Mesić|Mesić]] umirovio sedmoricu od 12 hrvatskih generala (među kojima su i [[Mirko Norac]] i [[Ante Gotovina]]), potpisnika otvorenog pisma u kojem su upozoravali na "kriminalizaciju" [[Rat u Hrvatskoj|Domovinskog rata]].

=== Oktobar/Listopad ===

* 1 - [[2. 10.]] - Vozači kamiona i taksija širom Srbije počeli blokadu puteva i mostova, zahtevajući da Milošević prizna poraz na izborima.
* [[2. 10.]] - Milošević se obraća naciji: "pravi šef" DOS nije Koštunica već Đinđić koji je "tražio" bombardovanje SRJ.
* [[4. 10.]] - Savezni ustavni sud SRJ poništio prvi krug predsedničkih izbora.
* [[5. 10.]] - **Demonstracije 5. oktobra 2000.**: zbog upornog odbijanja vlasti da prizna poraz na predsedničkim izborima, više stotina hiljada ljudi iz cele Srbije u Beogradu zauzelo sedište saveznog parlamenta i [[radio-televizija Srbije|državne televizije]].
* 5. 10. - Održana konstitutivna sednica Skupštine grada Beograda, za gradonačelnika izabran [[Milan St. Protić]].
* [[6. 10.]] - DOS saopštio da je formirao Krizni štab. Šef ruske diplomatije [[Igor Ivanov]] razgovarao sa Koštunicom i Miloševićem, koji uveče preko televizije, nakon razgovora sa Koštunicom, priznaje njegovu pobedu.
* 6. 10. - Na programu američke TV-mreže [[CBS]] emitirana pilot epizoda TV-serije **'.
* 7. 10. - Na sednici saveznog parlamenta održanoj u Sava centru, Vojislav Koštunica stupio na dužnost predsednika SR Jugoslavije.
* 7. 10. - U Atini ubijen Vanja Bokan, kontroverzni biznismen.
* 7. 10. - Henri je novi veliki vojvoda Luksemburga, nakon abdikacije oca Jeana (do 2025).
* 8. 10. - Drugi krug izbora za vojvođansku skupštinu, DOS osvaja blizu 90% mandata.
* 9. 10. - EU ukinula embargo na naftu i avio-saobraćaj SRJ.
* 9. 10. - Savezni premijer Momir Bulatović daje ostavku, u novembru dolazi Zoran Žižić.
* 9. 10. - Zasedanje skupštine Srbije, ostavke dali ministri Milovan Bojić i Vlajko Stojiljković, Šešeljevi telohranitelji pucali u vazduh ispred zgrade gde se okupila masa.
* 12. 10. - Samoubilački Al-Kaidin napad čamcem-bombem na američki razarač *[[USS Cole]]* u Adenu pri čemu je brod teško oštećen i poginulo 17 mornara.
* 12. 10. - Janko Janjić se ubio bombom u Foči prilikom pokušaja hapšenja po optužnici ICTY.
* 14. 10. - Alija Izetbegović napustio Predsjedništvo BiH i politiku, zamenio ga Halid Genjac.
* 14. 10. - Vojislav Koštunica počasni član na samitu lidera Evropske unije u Bijaricu.
* 15. 10. - Izbori u Sloveniji, najviše glasova za liberale - Janez Drnovšek se od novembra vraća na premijersku poziciju.
* 16. 10. - Carlo Cabigiosu novi komandant KFOR-a (do aprila).
* 17. 10. - Završena Hercegovačka Gračanica u Trebinju.
* 21. 10. - Posmrtni ostaci Jovana Dučića preneti iz SAD u Trebinje; sahrani prisutan i preds. SRJ Vojislav Koštunica, koji posećuje i Sarajevo.
* 24. 10. - Nakon što su radikali napustili skupštinu, izglasana prelazna Vlada Srbije sa ko-ministrima iz DOS-a, SPS-a i SPO-a (unutrašnji poslovi, pravda, informisanje i finansije), na čelu joj je Milomir Minić (SPS); vanredni izbori zakazani za 23. decembar.
* 26. 10. - SRJ postaje član Pakta za stabilnost jugoistočne Evrope.
* 28. 10. - Lokalni izbori na Kosovu, pobedio Demokratski savez Kosova; Srbi bojkotovali, SRJ ne priznaje izbore.
* 30. 10. - Posljednji dan tokom koga nije bilo ljudskog prisustva u svemiru; sljedeći dan je ruska sonda Sojuz TM-31 dovela prve stalne članove posade na Međunarodnu svemirsku stanicu.
* 30. 10. - Tadžikistanska rublja je zamenjena somonijem, 1000:1.

### Novembar/Studeni

* 1. 11. (po NY vremenu) - Savezna Republika Jugoslavija primljena u UN. Zastava SFRJ spuštena posle 55 godina.
* 1. 11. - Crnogorska skupština bez opozicije glasala za Zakon o Centralnoj banci Crne Gore.
* 1. 11. - Flora Brovina puštena iz zatvora u Srbiji.
* 1 - 15. 11. - Nove indijske države: Čatisgar (iz Madja Pradeša), Utarakand (iz Utar Pradeša) i Džarkand (iz Bihara).
* 2. 11. - Nevenka Tuđman, kći bivšeg predsjednika, optužena za protuzakonito posredovanje (ugradnja telefonskih centrala Alcatel).
* novembar - Restrikcije struje u Srbiji. Koštunica odbija smenu gen. Pavkovića, DOS nekoliko dana bojkotovao prelaznu vladu Srbije zbog šefa BIA R. Markovića.
* 4. 11. - Izglasana nova Vlada SR Jugoslavije, koju su sastavili DOS i crnogorska Socijalistička narodna partija - premijer Zoran Žižić (SNP), zamenik Miroljub Labus, ino. poslovi Goran Svilanović, unutrašnji Zoran Živković itd.
* 6 - 11. 11. - Pobune u nekoliko zatvora u Srbiji.
* 7. 11. - Predsednički izbori u SAD: rezultati u Floridi će biti objavljeni nakon više od mjesec dana. George W. Bush pobjeđuje Ala Gorea sa 271 prema 266 elektora, 30 prema 20+1 država, ali 47,9 prema 48,4% glasova.
** Izjednačeno 50:50 u Senatu, republikanci su izgubili većinu. Zadržali su je u Domu.
* 7. 11. - Poslednji put viđen Nebojša Simeunović, istražni sudija Beogradskog okružnog suda (telo pronađeno 3. decembra).
* 11. 11. -  Izbori u BiH:
** Predstavnički dom BiH: iz FBiH: SDP BiH 9, SDA 8, HDZ BiH 5 itd.; iz RS: SDS (BiH) 6, PDP 2 itd.;
** Parlament FBiH: SDA 38, SDP 37, HDZ 25, SBiH 21 itd.
** Republika Srpska: Mirko Šarović (SDS) izabran za predsednika ispred Dodika; Skupština RS: SDS 31, PDP i SNSD po 11, SDA 6 itd.
** Uprkos protivljenju OESS održan referendum o jednakopravnosti hrvatskog naroda.
* 11. 11. - Kaprunska katastrofa: 155 osoba poginulo u požaru u tunelu žičare u austrijskim Alpima.
* 13. 11. - Nemačka marka je jedina valuta u Crnoj Gori.
* 16. 11. - Bill Clinton postao je prvi američki predsjednik koji je posjetio Vijetnam.
* 16. 11. - Narodni pokret "Otpor" dobio nagradu MTV za slobodu mišljenja "Free Your Mind".
* ca. 16. 11. - Obnovljeni diplomatski odnosi SRJ sa Francuskom, Nemačkom, V. Britanijom i SAD, prekinuti tokom bombardovanja.
* 17. 11. - Katastrofalno klizanje tla u Logu pod Mangartom, u Sloveniji, poginulo je 7 osoba, a šteta je iznosila milione slovenskih tolara. To je jedna od najgorih prirodnih katastrofa u Sloveniji u posljednjih 100 godina.
* 17. 11. - Alberto Fujimori svrgnut s položaja predsjednika Perua.
* 21. 11. - Sukobi na jugu Srbije: poginula 4 srpska policajca u napadu na stanicu u selu Končulj, blizu linije sa Kosovom - eskalacija sukoba u Kopnenoj zoni bezbednosti.
* 23 - 28. 11. - Otmica Breninog sina Stefana.
* 24. 11. - Samit država Jugoistočne Evrope i Evropske unije u Zagrebu:
** Sporazum o stabilizaciji i pridruživanju (SSP): Hrvatska otvara pregovore o pristupanju, što oporba smatra "povratkom u regionalne asocijacije" (na snazi 2005, u EU 2013); Makedonija je parafirala sporazum (na snazi 2004).
**  predsjednik SRJ Vojislav Koštunica u prvoj posjeti nekog zvaničnika Jugoslavije Hrvatskoj od raspada SFRJ.
* 25. 11. - Milošević reizabran na čelu SPS, novu vlast naziva plaćeničkom i izdajničkom.
* 27. 11. - SRJ se vratila u članstvo OEBS.
* 27. 11. - Norveški kralj Harold otvorio je u zapadnoj Norveškoj Lærdalstunnel, najduži tunel za cestovni saobraćaj na svijetu. Tunel dugačak 16.900 metara potukao je rekord St. Gothard tunela u Švicarskoj koji je pušten u promet 1980, a dugačak je 16.300 metara.
* 28. 11. - Mlađan Dinkić izabran za guvernera Narodne banke SRJ (do 2003).
* 28. 11. - Ukrajinski političar Oleksander Moroz javno je optužio predsjednika Leonida Kučmu za sudjelovanje u ubojstvu novinara Georgija Gongadzea ("Kasetni skandal").
* 30. 11. - Hrvatska u Svjetskoj trgovinskoj organizaciji.

### Decembar/Prosinac
* 1. 12. - Vicente Fox postaje prvi predsjednik Meksika u preko 70 godina koji nije izabran kao kandidat stranke PRI.
* 4. 12. - Čelnici SRJ, Vojislav Koštunica i Zoran Žižić na slavi Hilandara.
* 5. 12. - Zvanični kurs dinara izjednačen sa crnim - 30 za nemačku marku.
* 7. 12. - Proglašena je Povelja Evropske unije o temeljnim pravima - u punoj je snazi sa Lisabonskim ugovorom 2009.
* 8. 12. - "KUD Idijoti" svirali u Beogradu posle 10 godina.
* 9. 12. - Sporazum o uspostavljanju diplomatskih odnosa izmedju SRJ i Slovenije.
* 12. 12. - Ustreljen košarkaš Haris Brkić, podlegao tri dana kasnije.
* 12. 12. - *[[Bush v. Gore]]*: Vrhovni sud SAD odlučuje sa 5:4 da se prekine ponovno prebrojavanje glasova na Floridi. Bush dobija tu državu, i njenih 25 elektora, sa 537 od 5.825.043 glasova - ima 271 elektor, jedan više od potrebnog.

* 15. 12. - U opticaju su nove novčanice konvertibilnog dinara, sa novim dizajnom, od 20, 50 i 100 dinara (Njegoš, Mokranjac i Tesla).
* 15. 12. - Uspostavljeni diplomatski odnosi između BiH i SRJ.
* 15. 12. - Uhapšen Mihalj Kertes, bivši šef carine SRJ.
* 17. 12. - Neredi u Leposaviću nakon što je uhapšen jedan Srbin - dvojica mrtvih.
* 19. 12. - Ino. ministar SRJ Goran Svilanović potpisao statut Međunarodnog krivičnog suda.
* 20. 12. - Zagreb ponovo dobio Trg žrtava fašizma, od 1990. bio Trg hrvatskih velikana.
* 20. 12. - SRJ primljena u MMF i UNESCO.
* 20. 12. - Ion Iliescu je ponovo predsednik Rumunije (do 2004), premijer će biti Adrian Năstase.
* 23. 12. -  Vanredni skupštinski izbori u Srbiji: DOS 176 poslanika, SPS 37, SRS 23, SSJ 14, SPO ispod cenzusa.
* 24. 12. - Restrikcije struje u Srbiji, zbog pretnje kolapsa sistema.
* 24. 12. - Tokom četvorodnevne pobune u zatvorima u Turskoj ubijeno 28 ljudi.
* 25. 12. - U požaru u jednoj diskoteci u kineskom gradu Luoyangu život izgubilo 311 ljudi.
* 30. 12. - U Dubrovniku ustreljen advokat Srđ Jakšić.
* 31. 12. - Zatvoren londonski Millennium Dome. Pravi kraj 20. stoljeća i Drugog milenija.

### Kroz godinu
* U Istri završena TE Plomin 2 od 210 MW.
* Vrhunac prodaje kompakt diskova u SAD, 943 miliona komada. *[[Napster]]* već ukazuje na internet kao izvor muzike u budućnosti.

## Rođenja

* 1. 1. - Ice Spice, reperka 
* 25. 1. - Remco Evenepoel, belgijski biciklist 
* 28. 1. - Dušan Vlahović, fudbaler 
* 2. 4. - Biniam Girmay, eritrejski biciklist 
* 16. 6. - Bianca Andreescu, kanadska tenisačica 
* 21. 7. - Erling Haaland, norveški nogometaš 
* 10. 12. - Ivana Podraščić, žrtva zločina († 2014)
* Roko Roglić - glumac u filmu "Kenjac"

## Smrti

### Januar/Siječanj
* 4. 1. - Slobodan Stojanović, dramski pisac, scenarista (* 1937)
* 11. 1. - Pavao Žanić, umirovljneni mostarsko-duvanjski biskup (* 1918)
* 12. 1. - Nikola Milić, glumac (* 1924)
* 14. 1. - Miroslav Radojčić, novinar i šahovski majstor (* 1920)
* 15. 1. - Željko Ražnatović Arkan (ubijen), kriminalac, komandant SDG (* 1952)
* januar - Vojislav Despotov, pesnik (* 1950)
* 16. 1. - Nikola Graovac, slikar (* 1907)
* 19. 1. - Vojislav Despotov, srpski pesnik (*1950)
* 19. 1. - Hedy Lamarr, glumica (* 1914)
* 19. 1. - Bettino Craxi, bivši premijer Italije (* 1934)
* 21. 1. - Ranko Petković, pravnik, urednik časopisa "Međunarodna politika" (* 1926)
* 23. 1. - Aleksandar Hristovski, makedonski pesnik i prevodilac. (*1933)
* 24. 1. - Aleksandar Saša Petrović, književnik i prevodilac (* 1921)
* 24. 1. - Miloš Žanko, bivši političar (* 1915)
* 25. 1. - Naum Đorđević, sanitetski pukovnik, solunski ratnik
* 27. 1. - Mladen Crnobrnja, glumac (* 1939)
* 28. 1. - Milka Kufrin, društveno-politička radnica iz SR Hrvatske, narodni heroj (* 1921)

### Februar/Veljača
* 2. 2. - Dragan Zarić, srpski glumac (* 1942)
* 7. 2. - Pavle Bulatović (ubijen), ministar odbrane SRJ (* 1948)
* 11. 2. - Roger Vadim, filmski režiser (* 1928)
* 12. 2. - Charles M. Schulz, crtač stripa (* 1922)
* 14. 2. - Antun Nalis, hrvatski glumac (* 1911)
* 14. 2. - Vojin Draškoci, kompozitor, kontrabasista, profesor (* 1945)
* 19. 2. - Friedensreich Hundertwasser, austrijski slikar (* 1928)
* 23. 2. - Ofra Haza, izraelska pevačica (* 1957)
* 24. 2. - Aleksandar Bajt, slovenački ekonomista (* 1921)
* 26. 2. - Radoslav Trlajić (ubijen), beogradski gangster

### Mart/Ožujak
* 1. 3. - Vlastimir Peričić, srpski kompozitor, muzikolog, profesor (* 1927)
* 6. 3. - Mirko Grmek, povjesničar medicine, akademik (* 1924)
* 9. 3. - Ivo Robić, hrvatski pjevač (* 1923.)
* 9. 3. - Liliana Budicin-Manestar, sopranistica (* 1940)
* 9. 3. - Rikard Žic, hrvatski slikar (* 1928)
* 10. 3. - Konstantin Obradović, osnivač beogradskog Centra za ljudska prava (* 1939)
* 12. 3. - Vera Jocić, lutkarski animator i reditelj (* 1912)
* 12. 3. - Aleksandar Nikolić, košarkaš, trener (* 1924)
* 17. 3. - Kruno Valentić, hrvatski glumac (* 1932.)
* 18. 3. - Jelena Šantić, srpska balerina (* 1944)
* 21. 3. - Branislav Lainović Dugi (ubijen), novosadski biznismen
* 23. 3. - Zoran Davidović Ćanda (ubijen), beogradski biznismen
* 26. 3. - Dušan Pekić, glumac (* 1980)
* 28. 3. - Anthony Powell, književnik (* 1905)

### April/Travanj
* 6. 4. - Habib Bourguiba, prvi predsednik Tunisa (* 1903)
* 8. 4. - Claire Trevor, glumica (* 1910)
* 13. 4. - Bogdan Mihailović, glumac (* 1940)
* 16. 4. - Vojislav Živković, srpski političar
* 25. 4. - Žika Petrović (ubijen), gen. direktor JAT-a
* 26. 4. - Mirjana Čiplić-Kuruzović, slikarka, scenografkinja, kostimografkinja (* 1937)
* 26. 4. - Zlata Vidaček, književnica i novinar Radio Beograda (* 1923)
* 27. 4. - Zoran Uskoković Skole (ubijen), beogradski biznismen

### Maj/Svibanj
* 2. 5. - Petar Kačavenda, srpski istoričar (* 1932)
* 5. 5. - Petar Jović, solunski ratnik (* 1894)
* 6. 5. - Božidar Timotijević, srpski književnik, pokretač akcije "Knjiga solidarnosti" (* 1932)
* 11. 5. - Dušan Perković, producent, scenarista, glumac (* 1926)
* 13. 5. - Boško Perošević (ubijen), srpski političar. (* 1956)
* 14. 5. - Keizō Obuchi, japanski političar (* 1937)
* 21. 5. - John Gielgud, engleski pozorišni i filmski glumac (* 1904)
* 21. 5. - Barbara Cartland, spisateljica (* 1901)
* 29. 5. - Đoko Jovanić, general-pukovnik JNA, narodni heroj (* 1917)
* 30. 5. - Nikola Burzan, novinar i urednik "Borbe" (*1935)
* 31. 5. - Goran Žugić (ubijen), savetnik za nacionalnu bezbednost predsednika Crne Gore (*1963)

### Jun/Lipanj
* 1. 6. - Tito Puente, muzičar (* 1923)
* 3. 6. - Hristo Georgijevski, književnik (*1943)
* 3. 6. - Andrej Frimerman, profesor i rektor Univerziteta "Braća Karić" (* 1932)
* 7. 6. - Ljubiša Savić Mauzer, bivši komandant brigade VRS, političar (* 1958)
* 9. 6. - Milivoje Simonović, profesor Mašinskog fakulteta u Bgd. (*1951)
* 10. 6. - Hafez al-Asad, sirijski državnik. (* 1930)
* 12. 6. - Đorđe Rapajić, glumac (* 1952)
* 22. 6. - Slobodan Inić, sociolog (* 1946)
* 22. 6. - Radivoje Jovanović, general-potpukovnik JNA, narodni heroj (* 1918)
* 23. 6. - Aleksandar Obradović, sportski lekar i funcioner SD "Crvena zvezda" (* 1922)
* 29. 6. - Vittorio Gassman, glumac (* 1922)
* 29. 6. - Milka Minić, društveno-politička radnica (* 1915)

### Jul/Srpanj
* 1. 7. - Walter Matthau, američki glumac (* 1920.)
* 6. 7. - Lazar Koliševski, bivši predsednik Predsedništva SFRJ, narodni heroj (* 1914)
* 6. 7. - Władysław Szpilman, pijanist, skladatelj, pisac (* 1911)
* 8. 7. - Nikola Hercigonja, kompozitor i muzikolog (* 1911)
* 8. 7. - Konstantin Vinaver, pijanista, muzikolog (* 1930)
* 8. 7. - FM-2030, transhumanistički filozof (* 1930)
* 12. 7. - Tomislav Karađorđević, sin kralja Aleksandra (* 1928)
* 21. 7. - Stanojlo Rajičić, kompozitor i akademik (* 1910)
* 22. 7. - Claude Sautet, pisac, filmski režiser (* 1924)
* 29. 7. - Svetozar Stijović, srpski lingvista (* 1939)

### Avgust/Kolovoz
* 5. 8. - Alec Guinness, engleski glumac (* 1914)
* 7. 8. - Žan-Mišel Rosi i Žan-Klod Fratači, korzikanski gerilci
* 12. 8. - Loretta Young, glumica (* 1913)
* 15. 8. - Ena Begović, hrvatska glumica (* 1960)
* 23. 8. - Milivoje Mića Tomić, srpski glumac (* 1920)
* 25. 8. - Ivan Stambolić (ubijen), bivši predsednik Predsedništva SR Srbije (* 1936)
* 26. 8. - Zorica Milekić, spiker Radio Beograda (* 1945)
* 27. 8. - Ante Zaninović, producent animiranih filmova
* 28. 8. - Milan Levar (ubijen), bivši hrvatski časnik i haški svjedok (* 1954)
* 29. 8. - Marko Todorović, srpski glumac (* 1929)

### Septembar/Rujan
* 2. 9. - Vladimir Vitas, džez-pijanista i vibrafonista (* 1935)
* 2. 9. - Lepa Perović, učesnica NOB, društveno-politička radnica (* 1911)
* 5. 9. - Slavko Leovac, književnik i kritičar, predsednik Akademije RS (* 1929)
* 6. 9. - Đorđe Martinović, centar "slučaja" na Kosovu iz 1985. (* 1928)
* 9. 9. - Arsenije Stefanović, novinar, filmski kritičar, idejni tvorac "Štafete mladosti" (* 1922)
* septembar - Dragiša Trifković, slikar (* 1912)
* 16. 9. - Georgij Gongadze, ukrajinski novinar (* 1969)
* 20. 9. - German Titov, kosmonaut (* 1935)
* 21. 9. - Ognjen Petrović, fudbalski golman (* 1948)
* 22. 9. - Aleksandar Korać, kompozitor (* 1934)
* 28. 9. - Pierre Trudeau, bivši premijer Kanade (* 1919)
* 29. 9. - Vidoje Žarković, društveno-politički radnik SR Crne Gore i SFRJ (* 1927)

### Oktobar/Listopad
* 1. 10. - Reginald Kray, gangster (* 1933)
* 2. 10. - Dobrosav Veizović, diplomata (* ?)
* 6. 10. - Richard Farnsworth, kaskader, glumac (* 1920)
* 10. 10. - Sirimavo Bandaranaike, bivša premijerka Sri Lanke (* 1916)
* 11. 10. - Matija Ljubek, hrvatski kanuist (* 1953.)
* 16. 10. - Milan Kurepa, srpski fizičar i akademik (* 1933)
* 21. 10. - Dirk Jan Struik, matematičar, marksista (* 1894)
* 29. 10. - Milika Šundić, novinar Radio Beograda (* 1928)

### Novembar/Studeni
* 1. 11. - Steven Runciman, istoričar (* 1903)
* 16. 11. - Milan Milovojević-Mintoš, novinar i urednik "Borbe" (* 1946)
* 17. 11. - Luj Nel, francuski fizičar i nobelovac 1970. (* 1904.)
* 22. 11. - Emil Zatopek, češki atletičar. (* 1922.)
* 30. 11. - Vladimir Anić, hrvatski lingvist i leksikograf (* 1930)

### Decembar/Prosinac
* 1. 12. - Etta Bortolazzi, hrvatska glumica (* 1926.)
* 6. 12. - Svetozar Vukmanović Tempo, društveno-politički radnik SFRJ, junak socijalističkog rada i narodni heroj Jugoslavije (* 1912)
* 7. 12. - Vlado Gotovac, hrvatski pjesnik, esejist, filozof, govornik i političar (* 1930.)
* 8. 12. - Milić od Mačve, srpski slikar (* 1934.)
* 8. 12. - Dragutin Vunak, redatelj i scenarist (* 1925)
* 8. 12. - Joško Tomičić, hrvatski pjevač (* 1968.)
* 15. 12. - Haris Brkić (ubijen), košarkaš Partizana (* 1974)
* 20. 12. - Vera Dedović-Miljković, srpska glumica (* 1969)
* 20. 12. - Marislav Radisavljević, reditelj, teatrolog (* 1940)
* 23. 12. - Victor Borge, danski pijanist (* 1909)
* 24. 12. - Helena Pajović, klizačica (* 1979)
* 25. 12. - Lidija Šentjurc, učesnica NOB, društveno-politička radnica, narodni heroj (* 1911)
* 26. 12. - Jason Robards, glumac (* 1922)

### Kroz godinu
* Vojislav Despotov, pesnik (* 1950)
* Pavle Lalović, bokser, pesnik (* 1939)
* Stanojlo Milinković, glumac amater (* 1909)
* Džavid Nimani, bivši predsednik Predsedništva SAP Kosovo (* 1919)

## Nobelove nagrade
* '''Fizika''': bazični rad na informacionoj i komunikacionoj tehnologiji - Žores Alfjorov, Herbert Kroemer (razvoj poluprovodničkih heterostruktura korišćenih u brzoj i optoeletronici) i Jack S. Kilby (učešće u pronalasku integrisanog kola)
* '''Kemija''': Alan J. Heeger, Alan G. MacDiarmid i Hideki Shirakawa (otkriće i razvoj elektroprovodnih polimera)
* '''Fiziologija i medicina''': Arvid Carlsson, Paul Greengard i Eric R. Kandel (otkrića u vezi signalne transdukcije u nervnom sistemu)
* '''Književnost''': Gao Xingjian (za delo univerzalne vrednosti, gorkih uvida i lingvističke domišljatosti, koje je otvorilo nove staze za kineski roman i dramu)
* '''Mir''': Kim Dae-jung (za rad na demokratiji i ljudskim pravima u Južnoj Koreji i uopšte Istočnoj Aziji, a naročito za mir i pomirenje sa Severnom Korejom)
* '''Ekonomija''': James Heckman (za razvoj teorije i metoda za analiziranje selektivnih uzoraka) i Daniel McFadden (razvoj teorije i metoda za analiziranje diskretnog izbora)

## Reference

## Vanjske veze
* "Republika", arhiva časopisa (rubrika Kalendar ili Između dva broja)
* Hronologija 2000 - od 5. oktobra (Ebart) 
*  *Yugoslavia Events Chronology (University of Texas at Arlington)*: Jan - April '00 , May - August '00  & September - December 2000  (pokriva ex-Yu prostor).